**Ieteikumi surdopedagogiem (surdologopēdiem) individuālo nodarbību**

**dzirdes uztveres attīstīšanā un izrunas veidošanā**

**organizēšanai bērniem ar dzirdes traucējumiem**

Nodarbības laiks (20 minūtes) ar bērnu tiek dalīts uz pusēm: pirmā puse veltīta skolēna izrunas korekcijai, otrā - viņa dzirdes attīstīšanai. Šis sadalījums ir nosacīts, jo diezgan bieži izrunas veidošanas laikā tiek izmantota dzirde un otrādi: dzirdes uztveres attīstīšanas laikā veikta izrunas korekcija.

Jaunāko klašu skolēniem (1.- 4. klasē) nepieciešamas vismaz 3 individuālās nodarbības nedēļā.

Plānojot individuālo darbu, rūpīgi jāizvērtē katra skolēna iespējas. Vispirms jāveic skaņu izrunas diagnostika, dzirdes attāluma pārbaude ar un bez dzirdes aparātiem, kā arī valodas prasmju pārbaude (var būt stāstījums par attēlu). Pedagogs analizē iegūtos datus un tikai tad veic mācību satura plānojumu.

1. **klase**

**Ieteicamais saturs izrunas korekcijas darbam.**

**1.Runas elpošana**

Zilbju rindas, vārdu, vārdu savienojumu un frāžu ( 4 – 8 zilbes) izruna vienā izelpā. Piemēram: *papapapa, grāmata, dod burtnīcu* – vienlaicīgi ar skolotāju un atdarinot pēc parauga.

**2. Balss**

Balss stipruma un augstuma modulēšana, ievērojot vārda uzsvaru (atdarinot skolotāju un savā runā).

Balss augstuma un stipruma izmaiņas, ievērojot stāstījuma, izsaukuma un jautājuma teikumu intonāciju (kopā ar skolotāju un atdarinot viņu).

**3.Skaņas un to savienojumi**

Īso un garo patskaņu precīza izruna un diferencēšana.

Valodas skaņu un to savienojumu pareiza izruna vārdos – P, A, M, T, O, V, U, N, I, L, E; divskaņu - IE, EI, AU, AI – sākuma pozīcijā (auto, iela); K, B, Z, Š, D, G, R, Ž, F, H, C, Č.

Runas tempa izmaiņas: runāt ātri, lēni (vienlaicīgi kopā un atdarinot skolotāju).

**4.Vārds**

Plūstoša vārdu izruna normāla augstuma, tembra un stipruma balsī, ievērojot skaņu sastāvu (precīza vai tuvināta skaņu izruna, izmantojot pieļaujamo skaņu aizvietošanu), vārda uzsvaru un ortoēpijas normas (vienlaicīgi kopā un atdarinot skolotāju, pēc virsrindas zīmes, pazīstamos vārdos patstāvīgi), attēlot vārda ritmu un izvēlēties vārdu pēc ritma.

Ortoēpijas likumu ievērošana runā (vienlaicīgi kopā un atdarinot skolotāju, pēc virsrindas zīmes):

* divskani O izrunā kā UA (ola, dod, soma, sols),
* pēc patskaņiem A, E, I prast izrunāt balsīgo līdzskani V kā patskani U (nav – nau, zivs – zius, tev - teu),
* balsīgos līdzskaņus izrunāt kā nebalsīgos, ja tie atrodas nebalsīgo līdzskaņu priekšā (slēgts – slēkts, labs – laps),
* Izlaist vārdos neizrunājamos līdzskaņus, burtu liekot iekavās (cetur(t)diena, piek(t)diena).

**5. Frāze**

Frāzes sadalīšana, loģiskais uzsvars, temps, intonācija. Vārda un frāzes izrunas temps tuvs dabiskajam (vienlaicīgi kopā un atdarinot skolotāju). Vārda un frāzes izrunas temps tuvs dabiskajam (vienlaicīgi kopā un atdarinot skolotāju).

**Ieteicamais saturs dzirdes uztveres attīstīšanas darbam.**

Saklausīt nozīmes ziņā pazīstamu runas materiālu (vārdus, vārdu savienojumus, īsas frāzes):

* frāzes sarunvalodas un mācību darbības organizēšanai (*Ieslēdz aparātu! Kā tevi sauc? Kāds šodien laiks? Kā sauc tavu skolotāju? Kurš vakar bija dežurants? Kur strādā tava mamma? Ko jūs darījāt matemātikas stundā? Uzliec grāmatu uz galda! Kad būs vasaras brīvdienas?* u.c.),
* atbilstošu tekstu vispārizglītojamo mācību priekšmetu tēmām (*Rotaļlietas. Mācību piederumi. Ķermeņa daļas. Seja. Augi. Vannas istaba. Skolas virtuve. Pārtikas produkti. Guļamistaba. Māmiņas diena. Brīvdienas. Krāsas* u.c.), kā arī matemātikas terminoloģiju un uzdevumus,
* saklausīt nepazīstamu tekstu no 4-5, vēlāk 6-7 īsiem teikumiem, kas veidoti no nozīmes ziņā zināmiem vārdiem. ( *Klase. Skola. Ārsta kabinets. Rudens. Ziema. Pavasaris. Drīz būs vasara. Dzimšanas diena*. u.c.).

**Mācību gada noslēgumā jāprot:**

* saklausīt zināmu runas materiālu( vārdus, vārdu savienojumus, frāzes), kas saistīts ar mācību darbu organizāciju un ikdienas sarunu valodu,
* stāstīt par laika apstākļiem, kalendāra ziņām( datums, mēnesis, diena),iepriekšējās dienas notikumiem, lietojot prievārdus no, pie, uz,
* uztvert 6-7 teikumu nepazīstamu tekstu, kura saturs ir tuvs personīgajai pieredzei un novērojumiem, iekļaujot darbības vārdus ar prievārdiem( no, pie, uz), pilsētu, upju, apdzīvotu vietu nosaukumus,
* saklausīt tekstā darbojošās personas, darbības vietu, laiku,
* veidot teikumus pēc izteikuma mērķa- stāstot, jautājot, parādot savu attieksmi pret notiekošo,
* runā lietot plūstoši vārdus, pabeigtus, loģiskus teikumus, ievērojot loģiskās pauzes un uzsvarus.
1. **klase**

**Ieteicamais saturs izrunas korekcijas darbam.**

**1.Runas elpošana**

Zilbju rindas, vārdu, vārdu savienojumu un frāžu (9 – 10 zilbes) izruna vienā izelpā, atdalot tās ar sintagmatiskām pauzēm (vienlaicīgi kopā un atdarinot skolotāju). Piemēram: *Šodien ir labs laiks. Agri no rīta / bērni iet uz skolu.*

**2. Balss.**

Balss augstuma un stipruma izmaiņas, atkarībā no sarunas biedra attāluma un nepieciešamības ievērot klusumu (skaļa, klusa, čukstus balss). Rosinājuma, pavēles un izsaukuma teikumu intonācija. Loģiskā uzsvara ievērošana teikumā (vienlaicīgi kopā un atdarinot skolotāju).

**3. Skaņas un to savienojumi.**

Skaņu izrunas diferencēšana vārdos:

• patskaņu A – O, A – E, O – U, E – I, I – U, A – Ā, U – Ū, E –Ē, I –Ī diferencēšana,

• līdzskaņu diferencēšana M – B, N – D, M – P, N – T, S – Š, Z – Ž, S – C,

• skaņu S, Š, R, B, D, C artikulācijas precizēšana,

• balsīgo – nebalsīgo līdzskaņu diferencēšana (S – Z, Š – Ž, P – B, T – D, F – V),

• mīksto līdzskaņu izruna (vienlaicīgi kopā un atdarinot skolotāju).

Artikulācijas ziņā līdzīgu skaņu diferencēta izruna. Apgūto skaņu korekcija.

**4. Vārds.**

Pazīstamu vārdu izruna, ievērojot to skaņu sastāvu, uzsvaru un ortoēpijas likumus (patstāvīgi). Nepazīstamu vārdu izruna, ievērojot to skaņu sastāvu, uzsvaru un ortoēpijas likumus (vienlaicīgi kopā un atdarinot skolotāju, pēc virsrindas zīmes), plūstoša vārdu izruna ar līdzskaņu sablīvējumiem (vienā vārdā un vārdā kopā ar prievārdu).

Jēdzieni „zilbe” un „uzsvars’. Zilbju skaita noteikšana sarežģītos vārdos. Skaņu dalījums patskaņos (īsajos un garajos) un līdzskaņos (balsīgajos un nebalsīgajos).

Ortoēpijas likumu zināšana un patstāvīga to pielietošana:

• nebalsīgos līdzskaņus izrunā kā balsīgos, ja tie atrodas balsīgo līdzskaņu priekšā (starpbrīdis - starbrīdis, piektdiena - pieg(t)diena),

• līdzskaņu savienojumus SŠ, ŽS runāt ŠŠŠ (mežs - mešš),

• līdzskaņu savienojumu TS un DS vietā izrunāt afrikātu C ( vārds – vārc, nakts – nakc).

**5. Frāze.**

Stāstījuma, izsaukuma un jautājuma teikumu intonācijas lietošana tekstā. Vārdu un frāžu izruna sarunvalodai atbilstošā tempā (vienlaicīgi kopā un atdarinot skolotāju).

**Ieteicamais saturs dzirdes uztveres attīstīšanas darbam.**

Saklausīt nozīmes ziņā pazīstamu runas materiālu (vārdus, vārdu savienojumus, īsas frāzes):

* frāzes sarunvalodas un mācību darbības organizēšanai (*Kurā ielā tu dzīvo? Vai tev mājās ir dators? Paņem no kastītes trīs zīmuļus! Ko tu darīji vizuālās mākslas stundā? Pastāsti, ko bērni darīja sporta stundā! Kāds gadalaiks būs pēc pavasara?* u.c.),
* atbilstošu tekstu vispārizglītojamo mācību priekšmetu tēmām (*Lapu koki. Skuju koki. Dzīvnieku mājas. Profesijas. Pārtikas veiklā. Telpaugi. Higiēnas noteikumi.* u.c.), kā arī matemātikas un gramatikas terminoloģiju un uzdevumus, kā arī saklausīt čukstus runu.
* saklausīt nepazīstamu tekstu no 7-8, vēlāk 8-10 teikumiem, kas veidoti no nozīmes ziņā zināmiem vārdiem. (*Vasara. Parkā. Ziemas sākums. Draugi. Vecmāmiņas rokas. Rūpes par mājdzīvniekiem. Skolas pagalms.* u.c.).

**Mācību gada noslēgumā jāprot:**

* saklausīt runas materiālu (vārdus, vārdu savienojumus, frāzes, kā arī atsevišķus nezināmus vārdus, kuru nozīmi paskaidro konteksts),
* stāstīt par kalendāra ziņām, iepriekšējās dienas notikumiem, lietojot vārdus *no rīta, dienā vakarā*,
* stāstīt par sevi un redzēto, paust savu attieksmi pret to,
* iesaistīties dialogā jautājumu un atbilžu veidā par zināmu tēmu,
* uztvert 8-10 teikumu tekstu, iekļaujot nezināmus vārdus, kuru nozīmi paskaidro konteksts, kā arī darbības vārdus dažādos laikos,
* saklausīt tekstā galveno domu, darbojošās personas, darbības vietu un laiku,
* saklausīt runāto intonāciju tekstā,
* veidot teikumus pēc izteikuma mērķa- stāstot, jautājot,
* runā plūstoši lietot vārdus, pabeigtus, loģiskus teikumus, ievērojot loģiskās pauzes un uzsvarus.
1. **klase**

**Ieteicamais saturs izrunas korekcijas darbam.**

**1. Runas elpošana**.

Saliedēta zilbju rindu, vārdu, vārdu savienojumu un frāžu (13 – 15 zilbes) izruna vienas izelpas laikā, izdalot ar pauzēm nepieciešamās sintagmas (atdarinot pēc grafiskā attēlojuma un patstāvīgi zināmās frāzes). Piemēram: *Sestdien / mēs ar mammu / gājām uz kino.*

**2. Balss.**

Ar balss stiprumu un augstumu akcentēt loģisko uzsvaru jautājumos un atbildēs. Piemēram: *Kurš ir dežurants? Jānis ir dežurants.* (atdarinot un patstāvīgi, vadoties pēc skolotāja norādījuma).Balss augstuma un skaļuma izmaiņas atbilstoši teikuma intonācijai.

**3. Skaņas un to savienojumi.**

Izrunā diferencēt artikulācijas ziņa līdzīgas skaņas:

* patskaņus A – E, I – E, A- O, O- U, īsos –garos patskaņus,
* līdzskaņus:

nāseņus – lūpeņus M- B, M –P, N –D, N –T,

svelpeņus – šņāceņus S –Š, Z- Ž, C –Č,

#### balsīgos – nebalsīgos P –B, T- D, K –G, S- Z, Š – Ž, F- V,

#### mīkstos – cietos L- Ļ, G- Ģ, K- Ķ, N – Ņ,

afrikātas – eksplozīvos slēdzeņus C-T, Č –T, DZ-D, DŽ-D.

**4. Vārds.**

Taktēt tekstu, stāstu, dzejoli. Ievērot runā ortoēpijas likumus. Nostiprināt līdzskaņu sablīvējumu plūstošu izrunu ( vienā vārdā un vārdā kopā ar prievārdu).

**5. Frāze.**

Stāstījuma, jautājuma, izsaukuma teikumu intonācijas, lasot tekstu.

**Ieteicamais saturs dzirdes uztveres attīstīšanas darbam.**

Saklausīt nozīmes ziņā pazīstamu runas materiālu (vārdus, vārdu savienojumus, īsas frāzes):

* frāzes sarunvalodas un mācību darbības organizēšanai *(Kas vakar bija uzdots lasīšanā? No pulksten deviņiem līdz četrpadsmitiem bērni gāja pārgājienā. Kurš tev palīdz, ja tu esi dežurants? Pastāsti, ko tu dari, kad esi dežurants! Kurš no jūsu klases skolēniem slido vislabāk? Laura dzer kakao ar cukuru, bet Gvido bez cukura* u.c.),
* atbilstošu tekstu vispārizglītojamo mācību priekšmetu tēmām (Uzvedība uz ielas. Profesija. Saudzē grāmatas! Skolas bibliotēka. Lielveikalā. Pavasaris. u.c.), kā arī matemātikas, gramatikas un dabaszinību terminoloģiju un uzdevumus,
* saklausīt nepazīstamu tekstu no 7-8, vēlāk 8-12 teikumiem, kas veidoti no nozīmes ziņā zināmiem vārdiem. (Rīga. Draudzība. Dārzā. Laukos. Svētki skolā. Rūpes par dzīvniekiem. u.c.).

**Mācību gada noslēgumā jāprot:**

* saklausīt runas materiālu (vārdus, vārdu savienojumus, frāzes, kā arī atsevišķus nezināmus vārdus, kuru nozīmi paskaidro konteksts), kas saistīts ar mācību darba organizāciju un ikdienas sarunu valodu,
* stāstīt par kalendāra ziņām, iepriekšējās dienas un tuvākās nākotnes notikumiem,
* stāstīt par sevi un redzēto, paust savu attieksmi pret to,
* iesaistīties dialogā jautājumu un atbilžu veidā par zināmām tēmām,
* uztvert 9-12 teikumu tekstu, iekļaujot nezināmus vārdus, kuru nozīmi paskaidro konteksts, kā arī saliktus teikumus ar laika, vietas, apstākļa un apzīmētāja palīgteikumiem,
* saklausīt tekstā galveno domu, darbojošās personas, darbības vietu un laiku,
* atbildēt uz jautājumiem un paust savu attieksmi par uztvertā teksta saturu,
* saklausīt intonāciju tekstā,
* runā plūstoši lietot vārdus, pabeigtus, loģiskus teikumus, ievērojot pauzes un uzsvarus.
1. **klase**

**Ieteicamais saturs izrunas korekcijas darbam.**

**1.Runas elpošana.**

Elpošanas paužu ievērošana, sadalot tekstu sintagmās lasīšanas laikā, no galvas apgūta teksta runāšanas laikā.

**2. Balss.**

Loģiskā uzsvara ievērošana no galvas apgūta teksta runāšanas laikā, dialogā.

**3. Skaņas un to savienojumi.**

Nostiprināt pareizu skaņu izrunu vārdos un frāzēs:

* svelpeņus – šņāceņus S – Š, Z - Ž
* afrikatīvos C - Č, DZ- DŽ
* balsīgos – nebalsīgos P –B, T- D, K –G, S- Z, Š – Ž, F- V
* mīkstos – cietos L- Ļ, G- Ģ, K- Ķ, N - Ņ
* afrikātas – eksplozīvos slēdzeņus C-T, Č –T, DZ-D, DŽ-D.

**4. Vārds.**

Automatizēt izrunā ortoēpijas likumus(pēc virsrindas zīmes).

**5. Frāze.**

Nostiprināt iemaņas runāt tekoši, saglabājot sarunu valodas tempu. Visu intonāciju lietošana dialoga laikā.

**Ieteicamais saturs dzirdes uztveres attīstīšanas darbam.**

Saklausīt nozīmes ziņā pazīstamu runas materiālu (vārdus, vārdu savienojumus, īsas frāzes):

* frāzes sarunvalodas un mācību darbības organizēšanai (*Ko tu gribētu novēlēt savam draugam dzimšanas dienā? Kur tu svinēsi savu dzimšanas dienu šajā gadā? Klausies teikumu un pasaki, kad tas notiek: “Mežā skaļi dzied putni un smaržo aromātiskās zemenes. Kādas televīzijas pārraides tu šonedēļ skatījies? Jānis reizēm nokavē stundu, bet Anda vienmēr ierodas laikā. Kāds mēnesis ir, ja no gada sākuma pagājuši trīs mēneši?*”u.c.),
* atbilstošu tekstu par vispārizglītojamo mācību priekšmetu tēmām (*Latvija. Mežs. Mūsu darbi. Ziema. Mans dzīvoklis. Vecāku profesija. Dabas parādības. Mūsu svētki.),* kā arī matemātikas, gramatikas, dabaszinību terminoloģiju un uzdevumus,
* saklausīt nepazīstamu tekstu no 10-13, vēlāk 10-15 teikumiem (*Godīgums. Drosme. Rūpes par draugu. Rūpes par ģimeni. Suns- cilvēka draugs. Dabas draugi.* u.c.).

**Mācību gada noslēgumā jāprot:**

* saklausīt runas materiālu ( vārdus, vārdu savienojumus, frāzes, kā arī nezināmus vārdus, kuru nozīmi paskaidro konteksts), kas saistīts ar mācību darba organizāciju un ikdienas sarunu valodu,
* stāstīt par kalendāra ziņām, iepriekšējās dienas un tuvākās dienas notikumiem, par sevi un redzēto, paužot savu attieksmi pret to,
* iesaistīties dialogā jautājumu un atbilžu veidā,
* uztvert 15-20 teikumu tekstu, iekļaujot nezināmus vārdus, kuru nozīmi paskaidro konteksts, kā arī saliktus teikumus ar saikļiem “tāpēc ka, kurš, lai, un bet”, darbības vārdus dažādos laikos,
* saklausīt tekstā galveno domu, darbības vietu un laiku, darbojošās personas,
* atbildēt uz jautājumiem un paust savas domas par uztvertā teksta saturu un tajā izvirzīto problēmu,
* saklausīt runāto intonāciju tekstā,
* veidot teikumus pēc izteikuma mērķa,
* runā plūstoši lietot vārdus, pabeigtus, loģiskus teikumus, ievērojot loģiskās pauzes un uzsvarus.

***Izmantotā literatūra:***

T. Koroļevska,A. Pfafenrodta “Vājdzirdīgu bērnu dzirdes uztveres attīstīšana , Rēzekne, 2010.

Sagatavoja I. Želve